कार्यक्रम से पहले महापौर ने समाज के प्रतिनिधियों के साथ लिया जायजा
राजनांदगांव|गौरव पथ स्थित ऑडिटोरियम में 10 जनवरी को यादव समाज युवक-युवती परिचय सम्मेलन होगा। इस सम्मेलन में प्रदेशभर से युवक-युवतियां आएंगी। समाज के लोग इस कार्यक्रम की तैयारी में जुटे हैं। कार्यक्रम शुरू होने से पहले महापौर मधुसूदन यादव ने समाज के लोगों के साथ ऑडिटोरियम का निरीक्षण किया। प्रदेश स्तरीय यादव युवक युवती परिचय सम्मेलन में भाग लेने के लिए समाज के लोगों को पंजीयन कराना जरूरी है। कार्यक्रम की अन्य तैयारी के साथ पंजीयन का काम भी शुरू हो गया है। पदाधिकारियों को सम्मेलन के काम की जवाबदारी सौंप दी गई है। कार्यक्रम की रूपरेखा तैयार कर ली गई है। निरीक्षण के दौरान समिति अध्यक्ष राकेश यादव, उपाध्यक्ष रितेश यादव, सचिव राजेश यादव, कोषाध्यक्ष अमन यादव, पार्षद दीपक यादव, शेखर यादव आदि मौजूद रहे।
hin_Deva hin_Deva